b'\n_START_ARTICLE_\nProjektor\n_START_PARAGRAPH_\nProjektor je opti\xc4\x8dna naprava, ki pove\xc4\x8da prosojne (diaprojektor, grafoskop) ali neprosojne (episkop) slike in jih projicira na povr\xc5\xa1ino._NEWLINE_Video projektor projicira mno\xc5\xbeico hitro si slede\xc4\x8dih sli\xc4\x8dic. Zaradi vztrajnosti \xc4\x8dlove\xc5\xa1kega o\xc4\x8desa se navidezno zlijejo v gibljivo sliko.\n_START_SECTION_\nZgled\n_START_PARAGRAPH_\nPreslikava na zaslon (z diaprojektorjem):_NEWLINE_Svetloba izhaja iz svetila in se zbere v kondenzorju , ki jo oblikuje v enakomerno svetel snop. Tega po\xc5\xa1lje skozi diapozitiv, ki stoji na glavi. Objektiv obrne presevano svetlobo in jo preslika v pove\xc4\x8dano, pravilno stoje\xc4\x8do sliko na projekcijskem zaslonu.'